b'\n_START_ARTICLE_\nMetroseksuaal\n_START_SECTION_\nMuutuv maskuliinsus\n_START_PARAGRAPH_\nTraditsioonilised maskuliinsuse normid, nagu kirjeldatud Dr. Ronald F. Levanti teoses "Masculinity Reconstructed" (\'Rekonstrueeritud maskuliinsus\'): "naiselikkuse v\xc3\xa4ltimine, iseseisvus (toetumine iseendale), tugevus ja agressioon ning homofoobia."_NEWLINE_Statistika, sealhulgas Euro RSCG turu-uuring, n\xc3\xa4itab, et saavutuse- ja staatusejaht ei ole meestele enam nii t\xc3\xa4htis nagu varem; ning samuti ei ole \xe2\x80\x93 teatud tasemeni \xe2\x80\x93 emotsioonide piiramine v\xc3\xb5i seksi lahti\xc3\xbchendamine intiimsusest. Teine normimuutus on kinnitatud uuringute poolt, et mehed "enam ei pea seksuaalset vabadust \xc3\xbcldiselt k\xc3\xbctkestavaks." K\xc3\xb5ige t\xc3\xa4htsam nihe maskuliinsuses on feminiinsuse v\xc3\xa4hemam\xc3\xa4\xc3\xa4ralisemas v\xc3\xa4ltimises ja "teatud segmendi meeste, kes on omaks v\xc3\xb5tnud kunagi naiste provintsi kuulunud kombed ja suhtumised, esilekerkimine." See, mida aktsepteeritakse "maksuliinsena", on aegade jooksul m\xc3\xa4rkimisv\xc3\xa4\xc3\xa4relt muutunud, seega kaasaegne kontseptsioon sellest, kuidas mees "olema peaks" erineb varasemate ajastute ideaalmehest. M\xc3\xb5ned stiilid ja k\xc3\xa4itumismallid, mida t\xc3\xa4nap\xc3\xa4eval peetakse naiselikeks, olid minevikus meeste erialaks (n\xc3\xa4iteks kosmeetika, juveelid, kunstist ja muusikast lugupidamine jne). Sellest johtuvalt on feminiinsuse kontseptsioon vallutanud rohkem territooriumi ja maskuliinsus muutunud piiratumaks. V\xc3\xb5ib-olla on metroseksuaalsus selle nihke vastu suunatud reaktsioon, kuna m\xc3\xb5ned mehed tunnevad end soorollides liiga kitsendatult. Seda saab samuti pidada vahendiks saavutamaks suuremat sugudevahelist v\xc3\xb5rdsust l\xc3\xa4bi androg\xc3\xbc\xc3\xbcnsuse poole liikumise._NEWLINE_Kultuurilised maskuliinsuse h\xc3\xa4lbed, mis avalduvad sellistes telesaadetes nagu "Appi t\xc3\xb5ttab Stiilne Viisik", "Queer as Folk" ning "Will & Grace", on muutnud neid traditsioonilisi maskuliinseid norme. Metroseksuaalid ilmusid n\xc3\xa4htavale vaid p\xc3\xa4rast kultuurilisi muutusi keskkonnas ja maskuliinsuse kohta k\xc3\xa4ivate vaadete muutuste j\xc3\xa4rel._NEWLINE_Simpson seletab oma artiklis "Metrosexual? That rings a bell..." ("Metroseksuaal? Tuleb tuttav ette..."), et "Geimehed on esitanud metroseksuaalsuse varajasi protot\xc3\xbc\xc3\xbcpe. Otsustavalt vallalised, kindlasti linlikud, hirmus ebakindlad oma identiteedis (sellest ka r\xc3\xb5hk uhkusele ja vastuv\xc3\xb5tlikkusele v\xc3\xa4rskeima br\xc3\xa4ndi suhtes) ja sotsiaalselt emaskuleerunud geimehed tegid avastust\xc3\xb6\xc3\xb6d maskuliinsuse ja ihaldatavuse aksessuariseerimise ja \xc3\xbchendamise \xc3\xa4ris."'